4. PIELIKUMS

 Liepājas valstspilsētas pašvaldības

 domes 2023. gada 24. augusta

 noteikumiem Nr.3

**Projektu pieteikumu vērtēšanas kritēriji**

1. Komisija veic iesniegto Projektu pieteikumu izvērtēšanu, ievērojot šādus vērtēšanas kritērijus un piešķirot katram kritērijam atbilstošo punktu skaitu:

|  |
| --- |
| **Atbilstības kritēriji** |
| 1.1. | Projekts aptver vismaz trīs atbalstāmās darbības, kas noteiktas Konkursa nolikumā | jā / nē |
| 1.2. | Projekta labuma saņēmēji ir Liepājas pilsētas iedzīvotāji | jā / nē |
| 1.3. | Projekta aktivitātes norisinās Pašvaldības administratīvajā teritorijā | jā / nē |

1.4. Ja Projekta pieteikums neatbilst 1.1., 1.2., 1.3. punktos minētajiem kritērijiem, tas netiek tālāk izskatīts.

|  |
| --- |
| **Kvalitātes kritēriji** |
| 1.5. | Projekta mērķis ir skaidri definēts un saprotams | 3 |
| 1.6. | Aprakstīta un pamatota Projekta nepieciešamība* *Nosaukta un aprakstīta problēma/vajadzība, kuru plānots risināt vai aktualizēt projekta ietvaros*
* *Problēma/vajadzība ir aktuāla jauniešiem Liepājas pilsētā*
* *Paskaidrots kā problēma, vajadzība tiks risināta*
 | 5 |
| 1.7. | Projekta aktivitāšu atbilstība Projekta mērķim* *Aktivitātes ir plānotas secīgi, detalizēti un ir saprotamas*
* *Aktivitātes ir pamatotas un nepieciešamas Projekta mērķa sasniegšanai un problēmas/vajadzības risināšanai*
* *Ja aktivitātes tiek īstenotas slēgtas grupas ietvaros, ir paredzēs veids, kā Projekta rezultāti sasniedz plašāku auditoriju*
* *Aktivitātes ietver – projekta vadību, pasākumu plānošanu, īstenošanu, izvērtēšanu, publicitāti, atskaišu gatavošanu*
 | 5 |
| 1.8. | Projekta publicitāte* *Ir paredzēta atbilstoša projekta publicitāte, nosaukti konkrēti publicitātes veidi un tās izplatīšanas kanāli*
* *Informācijas izplatīšanas veidi ir dažādi un aptver pēc iespējas plašāku auditoriju*
 | 3 |
| 1.9. | Projekta ilgtspēja | 3 |
| 1.10. | Projekta budžeta pārskatāmība* *Izmaksas ir samērīgas, pareizi aprēķinātas.*
* *Finanšu izlietojums kopumā ir pamatots un atbilstošs projekta aktivitāšu īstenošanai.*
* *Paskaidrota projektā iegādāto materiālu un inventāra iegādes nozīme projekta mērķa sasniegšanā, izmantošana ilgtermiņā, inventāra atrašanās vieta pēc projekta realizācijas.*
* *Projekta aktivitāšu izmaksas ir proporcionālas projekta finansējuma kopsummai vai dalībnieku skaitam.*
 | 5 |
| 1.11. | Ideju novitāte un oriģinalitāte | 3 |

1. Augstākais iespējamais novērtējums vienam Projektam ir 27 punkti. Pieejamā finansējuma ietvaros atbalstīšanai tiek virzīti tie Projektu pieteikumi, kas saņēmuši augstāko punktu skaitu.
2. Projektu pieteikumi tiek sakārtoti dilstošā secībā pēc iegūto punktu skaita.
3. Komisija pieņem lēmumu par to projektu atbalstīšanu, kuri saņēmuši augstāko punktu skaitu pašvaldības budžetā šim mērķim paredzētā finansējuma ietvaros.
4. Komisija Projekta pieteikumu atzīst par atbilstošu vērtēšanas kritērijiem, ja iegūtais kopējais punktu skaits nav mazāks par 13 punktiem. Ja Projekta iesniegums novērtēts zemāk nekā noteiktais minimāli nepieciešamais punktu skaits, tas tiek noraidīts.
5. Ja atbalstāmo Projektu kopējais finansējums pārsniedz Konkursa kopējo finansējumu, kas ir 10 000 *euro*, pieejamā finansējuma ietvaros atbalstīti tiek projekti ar augstāko punktu skaitu.